Document ID: 31987R4057

Komisijos reglamentas (EEB) Nr. 4057/87
1987 m. gruodžio 22 d.
iš dalies keičiantis reglamentą (EEB) Nr. 3556/87, nustatantį papildomas išsamias tam tikrų grūdų sektoriaus produktų, eksportuojamų tešlos gaminių, klasifikuojamų Bendrojo muitų tarifo 19.03 pozicijoje, pavidalu, išankstinio nustatymo sertifikatų sistemos taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su pakeitimais, padarytais Reglamentu (EEB) Nr. 3985/87 [2], ypač į jo 15 straipsnio 1 dalies antrąją pastraipą,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro grūdų rinkos organizavimo [3] su paskutiniais pakeitimais, padarytais Reglamentu (EEB) Nr. 3989/87 [4], ypač į jo 16 straipsnio 6 dalį ir 24 straipsnį,
kadangi Tarybos reglamento (EEB) Nr. 3035/80 [5] su paskutiniais pakeitimais, padarytais Reglamentu (EEB) Nr. 4055/87 [6], 5 straipsnio 2 dalis nustato, kad grūdų produktams, vartojamiems gaminant tame reglamente nurodytą produkciją, turi būti taikoma išankstinio grąžinamosios išmokos nustatymo sistema;
kadangi Komisijos reglamentas (EEB) Nr. 3556/87 [7] nustato papildomas išsamias tam tikrų grūdų sektoriaus produktų, eksportuojamų tešlos gaminių, klasifikuojamų Bendrojo muitų tarifo 19.03 pozicijoje, pavidalu, išankstinio nustatymo sertifikatų sistemos taikymo taisykles;
kadangi Reglamentas (EEB) Nr. 2658/87 nuo 1988 m. sausio 1 d. nustatė naują kombinuotąją nomenklatūrą, kuri atitinka ir Bendrojo muitų tarifo, ir išorinės Bendrijos prekybos statistikos reikalavimus ir kuri pakeis 1950 m. gruodžio 15 d. Konvencijos nomenklatūrą; kadangi dėl šios priežasties reikia nurodyti atitinkamas tarifų antraštes pagal kombinuotąją nomenklatūrą;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EEB) Nr. 3556/87 pavadinimas
1) pakeičiamas tokiu tekstu:
"1987 m. lapkričio 26 d. Komisijos reglamentas (EEB) Nr. 3556/87, nustatantis papildomas išsamias tam tikrų grūdų sektoriaus produktų, eksportuojamų tešlos gaminių, klasifikuojamų Kombinuotosios nomenklatūros 19021100 ir 190219 subpozicijose, pavidalu, išankstinio nustatymo sertifikatų sistemos taikymo taisykles"
.
2) Reglamento (EEB) Nr. 3556/87 1 straipsnis pakeičiamas tokiu tekstu:
"1 straipsnis
Kai taikoma išankstinio grąžinamųjų išmokų už grūdų sektoriaus pagrindinius produktus, eksportuojamus tešlos gaminių, klasifikuojamų Kombinuotosios nomenklatūros 19021100 ir 190219 subpozicijose, pavidalu, nustatymo tvarka:
a) išankstinio nustatymo sertifikato paraiškos 12 skiltyje ir pačiame sertifikate nurodoma tik tai, kad produktai klasifikuojami Kombinuotosios nomenklatūros 19021100 ir 190219 subpozicijose;
b) išankstinio nustatymo sertifikato paraiškos 13 skiltis ir pats sertifikatas užpildomas "Jungtinės Amerikos Valstijos" arba "išskyrus Jungtines Amerikos Valstijas". Sertifikatas įpareigoja eksportuoti, kaip nurodyta."
3) 2 straipsnis pakeičiamas tokiu tekstu:
"2 straipsnis
Grūdų sektoriaus pagrindinių produktų, eksportuojamų į Jungtines Amerikos Valstijas tešlos gaminių, klasifikuojamų Kombinuotosios nomenklatūros 19021100 ir 190219 subpozicijose, pavidalu, išankstinio nustatymo sertifikatų paraiškos pristatomos penktą darbo dieną nuo paraiškos įteikimo datos, jeigu per tą laiką nebuvo imtasi jokių specialių priemonių."
4) 3 straipsnis pakeičiamas tokiu tekstu:
"3 straipsnis
1. Kiekvieną darbo dieną kompetentingos valstybių narių institucijos praneša Komisijai apie:
- grūdų sektoriaus pagrindinių produktų kiekius, kuriems praeitą darbo dieną buvo prašoma suteikti išankstinio nustatymo sertifikatą eksportui į Jungtines Amerikos Valstijas tešlos gaminių, klasifikuojamų Kombinuotosios nomenklatūros 19021100 ir 190219 subpozicijose, pavidalu,
- tešlos gaminių, klasifikuojamų kombinuotosios nomenklatūros 19021100 ir 190219 subpozicijose, kiekius, už kuriuos praeitą darbo dieną suteiktos eksporto grąžinamosios išmokos už sunaudotus gamyboje grūdus dydis buvo nustatytas iš anksto, kartu su data, kai atitinkamos muitinės priėmė deklaraciją apie tešlos gaminių eksportą į Jungtines Amerikos Valstijas.
2. Duomenis pateikiant Komisijai, 1 dalyje nurodyta informacija Kombinuotoje nomenklatūroje išskirstoma į subpozicijas ir siunčiama tokiu adresu:
Commission of the European Communities,DG III/B/2,rue de la Loi, 200,B
Brussels"
2 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 22 d.

Labels: 3
17
18